N á v r h

K o m u n i k é

	Vláda Slovenskej republiky na zasadnutí dňa ..........2001 prerokovala a schválila Správu o povodniach na vodných tokoch v Slovenskej republike do konca júla 2001 s návrhom na riešenie nákladov a spôsobených škôd. 
Odchod jarných vôd, intenzívne zrážky v marci a apríli a najmä búrkové lejaky v letných mesiacoch spôsobili povodňové situácie takmer na celom území Slovenska. Vysoká hladina podzemných vôd podmáčala veľké plochy poľnohospodárskej pôdy na južnom a východnom Slovensku. V júli sa vyskytli mimoriadne intenzívnych prívalové dažde najmä v niektorých obciach Banskobystrického, Prešovského a Košického kraja. 
Postihnutým subjektom vznikli nepredvídateľné náklady a škody značného rozsahu. 
	Vláda schválila kvantifikáciu nákladov na záchranné a zabezpečovacie práce a škôd spôsobených týmito povodňovými udalosťami. Škody a náklady pri povodniach dosiahli výšku 2 049,8 mil. Sk. Náklady na záchranné práce boli vyčíslené na 57,1 mil. Sk, náklady na zabezpečovacie práce na 32,1 mil. Sk a škody spôsobené povodňami na 1 960,6 mil. Sk..
	Vláda SR rozhodla, že vzhľadom na nedostatok finančných zdrojov sa bude štátny rozpočet SR podieľať na krytí nákladov na záchranné a zabezpečovacie práce a na tento účel uvoľnila 89,2 mil. Sk. Pre pomoc postihnutým obciam bude podľa požiadaviek starostov obcí vytvorených 1 384 verejnoprospešných pracovných miest finančne zabezpečených sumou    19,7 mil. Sk.